LIETUVOS RESPUBLIKOS SEIMO

TEISĖS IR TEISĖTVARKOS KOMITETAS

PAGRINDINIO KOMITETO IŠVADA

DĖL LIETUVOS RESPUBLIKOS SVEIKATOS PRIEŽIŪROS ĮSTAIGŲ ĮSTATYMO NR. I-1367 45 STRAIPSNIO PAKEITIMO
ĮSTATYMO PROJEKTO NR. XIIIP-4052

2019-12-04 Nr. 102-P-63

Vilnius

1. Komiteto posėdyje dalyvavo: komiteto pirmininkė Agnė Širinskienė, komiteto pirmininkės pavaduotojas Stasys Šedbaras, nariai: Vilija Aleknaitė-Abramikienė, Rimas Andrikis, Irena Haase, Arvydas Nekrošius, Česlav Olševski, Julius Sabatauskas, Lauras Stacevičius, Irena Šiaulienė, Petras Valiūnas.

Komiteto biuro vedėja Dalia Komparskienė, patarėjai: Martyna Civilkienė, Jurga Janušauskienė, Rita Karpavičiūtė, Dalia Latvelienė, Irma Leonavičiūtė, Rita Varanauskienė, Loreta Zdanavičienė, padėjėjos: Aidena Bacevičienė, Meilė Čeputienė.

Teisingumo ministerijos atstovai: ministras Elvinas Jankevičius, viceministras Ernestas Jurkonis, Baudžiamosios justicijos grupės vadovė Simona Mesonienė, vyresnysis patarėjas Marius Rakštelis, Sveikatos apsaugos ministerijos atstovai: vyriausioji patarėja Rasa Kiūdytė, Valstybinės ligonių kasos prie Sveikatos apsaugos ministerijos direktorius Gintaras Kacevičius.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

str.	str. d.	p.

1.	Seimo kanceliarijos Teisės departamentas, 2019-10-21	1	2	Įvertinę projektą dėl jo atitikties Konstitucijai, įstatymams, Europos Sąjungos teisės aktams ir teisės technikos taisyklėms, teikiame šią pastabą: Projekto 1 straipsniu siūloma papildyti keičiamo Sveikatos priežiūros įstaigų įstatymo 45 straipsnį 2 dalimi, joje nustatant, kad savivaldybės asmens sveikatos priežiūros įstaiga, teikianti pirminio lygio ambulatorines asmens sveikatos priežiūros paslaugas, Lietuvos Respublikos bausmių vykdymo kodekso ir Lietuvos Respublikos suėmimo vykdymo įstatymo nustatytais atvejais privalo sudaryti sutartis su laisvės atėmimo vietų ligonine, pataisos įstaiga arba tardymo izoliatoriumi dėl pirminio lygio ambulatorinių asmens sveikatos priežiūros paslaugų teikimo suimtiesiems ir nuteistiesiems. Tipinę šios sutarties formą tvirtina sveikatos apsaugos ministras ir teisingumo ministras. Be to, projekto 1 straipsniu siūloma papildyti keičiamo įstatymo 45 straipsnį 3 dalimi, joje nustatant, kad už šio straipsnio 2 dalyje nurodytas paslaugas jas suteikusioms savivaldybės asmens sveikatos priežiūros įstaigoms laisvės atėmimo vietų ligoninė, pataisos įstaiga arba tardymo izoliatorius sumoka pagal sveikatos apsaugos ministro ir teisingumo ministro nustatytus paslaugų įkainius bei mokėjimo tvarką. Atkreiptinas dėmesys, kad šios nuostatos nedera su keičiamo įstatymo 19 straipsnio 3 dalimi, kurioje nustatyta, kad LNSS nepriklausančios įstaigos gali naudotis LNSS įstaigų paslaugomis (tyrimais, specialistų konsultacijomis ir kt.) tik pagal sudarytas su šiomis įstaigomis sutartis, o už paslaugas apmokama sutartinėmis kainomis, kurios negali būti mažesnės už nustatytas LNSS įstaigoms. Atsižvelgiant į tai, projekto nuostatos tikslintinos, derinant jas tarpusavyje.	Pritarti iš dalies	Patikslinta, atsižvelgiant į pritartų po svarstymo Seime projektų Nr. XIIIP-4049(2) ir XIIIP-4050(2) nuostatas. Kartu atkreiptinas dėmesys, kad pagal keičiamo įstatymo 20 straipsnį, laisvės atėmimo vietų ligoninė yra LNSS įstaiga, todėl pastaboje cituojama keičiamo įstatymo 19 straipsnio 3 dalies nuostata šiame kontekste yra neaktuali.

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta

4. Valstybės ir savivaldybių institucijų ir įstaigų pasiūlymai: negauta

5. Subjektų, turinčių įstatymų leidybos iniciatyvos teisę, pasiūlymai: negauta

6. Seimo paskirtų papildomų komitetų / komisijų pasiūlymai: nėra

7. Komiteto sprendimas ir pasiūlymai:

7.1. Sprendimas: Pritarti komiteto patobulintam įstatymo projektui Nr. XIIIP-4052(2) ir komiteto išvadoms, kurioms komitetas pritarė.

8. Balsavimo rezultatai: už –7 , prieš –0 , susilaikė –2.

9. Komiteto paskirti pranešėjai: Agnė Širinskienė, Irena Haase.

10. Komiteto narių atskiroji nuomonė: negauta

PRIDEDAMA. Komiteto siūlomas įstatymo projektas XIIIP-4052(2), jo lyginamasis variantas.

Komiteto pirmininkė	(Parašas)	Agnė Širinskienė

Teisės ir teisėtvarkos komiteto biuro patarėja Rita Karpavičiūtė